Document ID: 32011R1241

KOMMISSIONENS GENNEMFØRELSESFORORDNING (EU) Nr. 1241/2011
af 30. november 2011
om ophævelse af gennemførelsesforordning (EU) nr. 1211/2011 om nedsættelse af fiskeriindsatsen i 2011 på grund af overfiskeri foretaget af visse medlemsstater i det foregående år
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 106, stk. 1, og
ud fra følgende betragtninger:
(1)
Kommissionens gennemførelsesforordning (EU) nr. 1211/2011 (2) reducerer for visse medlemsstater den maksimale tilladte fiskeriindsats, der er fastsat ved Rådets forordning (EU) nr. 57/2011 (3) og for visse fiskerizoner og visse fiskerier ved Rådets forordning (EF) nr. 1415/2004 (4).
(2)
Nylig korrespondance med visse medlemsstater har vist, at der er behov for yderligere kontrol af de oplysninger, der ligger til grund for gennemførelsesforordning (EU) nr. 1211/2011 og størrelsen af de nedsættelser af fiskeriindsatsen, som er fastsat i bilaget til gennemførelsesforordning (EU) nr. 1211/2011.
(3)
Da gennemførelsesforordning (EU) nr. 1211/2011 gælder umiddelbart i alle medlemsstaterne, når den er trådt i kraft, og da den vil indvirke direkte på visse EU-virksomheders fiskeriaktiviteter, bør den ophæves med virkning fra ikrafttrædelsesdatoen i afventning af kontrol og erstatning med en ny forordning. Dette indskrænker ikke Kommissionens pligt til at foretage nedsættelser af fiskeriindsatsen i tilfælde af overfiskning i 2010, i efterfølgende år -
VEDTAGET DENNE FORORDNING:
Artikel 1
Gennemførelsesforordning (EU) nr. 1211/2011 ophæves.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. december 2011.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. november 2011.

Labels: 11
18
6
20